Novinky zo Zanzisan ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Dovolenka je ideálna na relax - ale čo keby si mohla bez obmedzení pokračovať vo svojich tréningoch aj pri mori?
Práve počas voľna máme konečne čas stíšiť hlavu, vnímať vlastné telo a dopriať mu to, čo v každodennom zhone často zanedbávame. A pohyb, aj keď minimalistický, môže byť tým najlepším spojencom nielen pre tvoje telo, ale aj pre tvoju náladu. Nemusíš každý deň makať v hotelovej posilňovni ani počítať kalórie – stačí sa hýbať intuitívne, prirodzene a s radosťou. Krátka ranná prechádzka, pár minút jógy na balkóne alebo spoločná plážová aktivita s deťmi – všetko sa počíta.
Vieš, že...?
…chôdza po piesku spaľuje až o 1,5–2× viac kalórií než chôdza po tvrdom povrchu a prirodzene posilňuje členky a lýtka?
Štúdie preukázali, že nestabilný terén zvyšuje aktivitu svalov a šetrí kĺby, takže ide o efektívny a bezpečný spôsob ako sa hýbať na dovolenke – bez nutnosti chodiť do posilňovne. Vedci zistili výrazné posilnenie bedier, kardiometabolického zdravia a výdrže.
…cvičenie vonku, tzv. zelený pohyb, znižuje stres, zlepšuje koncentráciu a náladu viac ako indoor tréning?
Výskum ukázal, že zelené prostredie (parky, lesy, pláže) podporuje výrazné zlepšenia psychického zdravia. Konkrétne znižuje stres, úzkosť a únavu, minimálne v porovnaní s cvičením vo vnútri. Potvrdilo sa tak, že outdoor tréningy vedú k výraznenjšiemu zlepšeniu nálady.
…fyzická aktivita počas dovolenky prináša dlhodobé zlepšenie pohody a sebavedomia po návrate domov?
Meta-analýza v Journal of Travel Research hovorí, že výlety, ktoré zahŕňajú rekreačné aktivity a cestovanie, výrazne znižujú stres a zvyšujú životnú spokojnosť u študentov aj dospelých; účinok pretrváva niekoľko týždňov po dovolenke. Ďalšia štúdia zase uvádza, že emocionálne benefity dovolenky môžu trvať až 43 dní po návrate a najvýraznejšie zlepšenia psychickej pohody pochádzajú práve z fyzickej aktivity počas cestovania.
Namiesto strachu z toho, že budeš mať po návrate niekoľko kilogramov naviac, vyskúšaj tieto jednoduché tipy, ako sa hýbať a cvičiť aj počas dovolenky – bez posilňovne a vybavenia. Navyše, chôdza na čerstvom vzduchu a pár minút pohybu denne ti prinesú viac, než si myslíš. Máme pre teba
3 tipy, ako si dopriať pohyb aj pri mori.
Tip 1
Aj počas dovolenky si môžeš dopriať pohyb bez toho, aby si mala pocit, že „musíš cvičiť“. Práve ranné prechádzky môžu byť skvelým spôsobom, ako si vyčistiť hlavu, rozhýbať telo po spánku a naladiť sa na celý deň. Navyše, chôdza na čerstvom vzduchu podporuje trávenie, spaľovanie tukov a duševnú pohodu.
Využi každú príležitosť na prechádzku
Vstaň o 30 minút skôr ako zvyšok rodiny a dopraj si rannú prechádzku po promenáde, pláži alebo uličkách mesta. Vnímaj vône, zvuky a rannú atmosféru – nielenže spáliš kalórie ešte pred raňajkami, ale získaš aj chvíľku len pre seba.
Tip 2
Pohyb na dovolenke nemusí byť nudný ani rutinný – práve naopak! Mnohé dovolenkové destinácie ponúkajú aktivity, ktoré sú zábavné, nové a zároveň posilňujú telo. Keď pohyb premeníš na dobrodružstvo, nebudeš ho vnímať ako povinnosť, ale ako súčasť skvelého dňa.
Objav aktívne zážitky
Skús si naplánovať aspoň jeden aktívny zážitok denne – požičaj si bicykel, paddleboard, choď na nenáročnú túru alebo si zahraj beach volejbal. Nezáleží na tom, čo si vyberieš – hlavné je, že sa hýbeš s radosťou.
Tip 3
Na dovolenke máme často viac voľného času, ale paradoxne aj viac pokušení celý deň len ležať. Aby si zostala v pohybe, vytvor si svoj mini rituál – niečo jednoduché, čo ti pomôže udržať telo v pohybe a myseľ sviežu, bez toho, aby si si narušila dovolenkový chill režim.
Urob si z pohybu malý rituál
Každý večer si vyhraď 10–15 minút na ľahké strečingové alebo mobilizačné cvičenia – ideálne na balkóne, terase alebo v izbe. Pusti si obľúbenú hudbu, natiahni sa po plávaní a dopraj telu vedomý oddych. Pomôže ti to predísť stuhnutiu, zlepšiť spánok a zachovať si návyk na pohyb aj počas dovolenky.
Bonusový tip
Cvič bez problémov aj na balkóne
Vezmi si so sebou pomôcky na cvičenie, ktoré ti pomôžu udržať sa v pohybe. Dbáš na ľahkosť a skladnosť? Skús tieto mini pomôcky: Odolná odporová guma (resistance band) – nič menšie a účinnejšie snáď ani neexistuje Mini odporové slučky (loop bands) na aktiváciu zadku a stehien Švihadlo – skvelé na kardio a nezaberie takmer žiadne miesto Tieto pomôcky si bez problémov zabalíš do kufra a môžeš cvičiť kdekoľvek sa ti to hodí. Ak máš v kufri miesto, zbaľ si aj tenisky na behanie.
Víkend v zdravom životnom štýle
Precvič si doma za 10 min celé telo
Dutá pozícia (Hollow Position) je jedna z ultimátnych polôh, ktorá by nemala chýbať v žiadnom tréningovom pláne. 💪🏼 Vo videu môžeš vidieť tri úrovne, ktoré ťa postupne privedú k finálnej verzii s výdržou 30 sekúnd.🔥
IDEM NA TO
Zdravý obed do 30 minút
Vynikajúci ľahký wrap, ktorý poslúži ako super obed alebo letná večera 😍🥒🥕 Na 3 wrapy sme použili iba mrkvu, cuketu, vajce a strúhanú mozarellu.
PREJSŤ NA RECEPT
TIP pre mlsné jazýčky
Rýchly snack, ktorý zasýti aj ťa nabije energiou. Tieto energy balls sú ideálne na cestu, do práce, po tréningu alebo len tak – keď máš chuť na niečo sladké, ale zároveň plné živín. ✅
PREJSŤ NA RECEPT
Čo si tento víkend prečítať?
Každý, kto sa niekedy stretol s prejedaním, pozná ten pocit straty kontroly nad sebou a rýchlo nasledujúce výčitky svedomia. Zatiaľ čo napríklad úzkosť dokážeme prijať ako niečo, čo sa nám deje, príťažlivosť jedla vnímame ako niečo, čo by sme predsa mali vedieť bez problémov zvládnuť. Lenže také jednoduché to nie je. Psychiater a autor bestselleru Život bez úzkosti Judson Brewer skúmal počas svojej klinickej praxe návyky ľudí a vedu, ktorá stojí za ich správaním.
Máš na čítanie len pár minút? Len máloktorý vitamín má takú slávu ako práve céčko. Od detstva nám ho odporúčali babky, rodičia aj učitelia – na imunitu, proti nachladnutiu, rýchlejšie hojenie rán, dokonca aj ako elixír mladosti. Pomáha vitamín C v boji proti chorobám a je naozaj taký zázračný, ako sa o ňom hovorí? V iac sa dozvieš v článku Tajomstvo zdravia: Ako nám pomáha vitamín C?
Čo si pozrieť alebo vypočuť?
Aj ty sa cítiš hladná medzi jedlami? 👀Skús tieto tipy, ktoré ti povie Boris priamo vo videu.
POZRIEŤ SI VIDEO
Kam tento víkend vyraziť za zdravým životným štýlom?
Beháme srdcom v Rovinke 12.7.2025 Priprav sa na deň plný energie, emócií a pomoci! Chceš spojiť pohyb s dobrým skutkom? Výťažok z podujatia putuje pre Samka a Tomáška! Hlavný beh je limitovaný 150 bežcami. Prvých 100 detí beží ZADARMO …a čaká ich super program.
POZRIEŤ UDALOSŤ
Čo je nové v Zanzisan?
Na našom blogu tiež pribudol nový článok Bulguroto s makom: Keď máš chuť na sladký obed
Ako sa ti páčil tento newsletter?
Vyplň kratučký 2-minútový dotazník a získaj ZDARMA pracovný list Môj pohybový plán na dovolenke. Ak sa ti náš newsletter páčil, nezabudni ho preposlať svojej kamarátke či kamarátovi! ;)
VYPLNIŤ DOTAZNÍK
Prajeme krásny, aktívny a zdravý víkend! Tvoj Zanzisan (bývalá Fitlavia) :)
Tento e-mail bol odoslaný na adresu xxx@ureader.com. Odosielateľom je Zanzisan (bývalá Fitlavia), redakcia@zanzisan.sk.
Tento email ti prišiel preto, lebo si naskočil/a na našu vlnu radostnej premeny, miluješ zdravý životný štýl, chceš sa hýbať a zdravo jesť. Z odberu sa môžeš kedykoľvek odhlásiť.